PREB เผยกรณียื่นฟ้องผู้ว่าจ้าง ฐานความผิดสัญญาจ้างเหมาก่อสร้างยุติแล้ว
PREB เผยกรณีที่บริษัทได้ยื่นฟ้องผู้ว่าจ้างรายหนึ่ง ฐานความผิดสัญญาจ้างเหมาก่อสร้าง จำนวนทุนทรัพย์ 80.94 ลบ. นั้น ได้มีการประนีประนอมคดีฟ้องร้องผู้ว่าจ้างจนยุติลงแล้ว โดยผู้ว่าจ้างตกลงชำระเงินเพิ่มเติมให้บริษัท
24 เม.ย. 2558

บริษัท พรีบิลท์ จำกัด (มหาชน) หรือ PREB ระบุว่า ตามที่หมายเหตุประกอบงบการเงินของบริษัท ณวันที่ 31 ธันวาคม 2557 ข้อ 32.9 บริษัทได้ยื่นฟ้องผู้ว่าจ้างรายหนึ่งฐานความผิด ผิดสัญญาจ้างเหมาก่อสร้าง จำนวนทุนทรัพย์ 80.94 ล้านบาท และบริษัทดังกล่าวได้ฟ้องร้องกลับนั้น
ทั้งนี้คดีดังกล่าวได้มีการประนีประนอมยอมความ โดยผู้ว่าจ้างตกลงชำระเงินเพิ่มเติมจากหนี้สินกับบริษัทที่บันทึกในงบการเงินเป็นเงินจำนวนหนึ่ง พร้อมทั้งคืนหนังสือค้ำประกันของธนาคารรวมสองฉบับให้แก่บริษัทแล้ว เป็นผลให้คดีดังกล่าวยุติลงเป็นที่เรียบร้อย